Priekšlikums Padomes regula, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā KTO regula) attiecībā uz valstu piena kvotu /* COM/2007/0802 galīgā redakcija - CNS 2007/0281 */





[pic] | EIROPAS KOPIENU KOMISIJA | Briselē, 12.12.2007 COM(2007) 802 galīgā redakcija 2007/0281 (CNS) Priekšlikums PADOMES REGULA, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā KTO regula) attiecībā uz valstu piena kvotu (iesniegusi Komisija) PASKAIDROJUMA RAKSTS Padome 2003. gada jūnijā, īstenojot 2003. gada KLP reformu, panāca vienošanos par vairākām izmaiņām ES piena nozares politikā. Šī reforma pastiprināja izmaiņas, par ko tika panākta vienošanās „Programmā 2000”, un tā bija jāīsteno vairākos gados. Komisijas sākotnējā 2003. gada reformas priekšlikumā papildus „Programmā 2000” paredzētajai palielinājumam bija paredzēts palielināt kvotu par 2 %. Tomēr 2003. gada jūnija kompromisā dokumentā Padome paziņoja, ka pagaidām netiks lemts par kvotas papildu palielinājumu 2007. un 2008. gadā. Kad reforma būs pilnībā īstenota, Komisija iesniegs ziņojumu par tirgus perspektīvām, un, pamatojoties uz to, tiks pieņemts lēmums. Ņemot vērā dinamiskās pārmaiņas, kas šogad notikušas piena produktu tirgos, un ka vienīgais pasākums, kas vēl jāīsteno no 2003. gada reformā paredzētajiem, ir kvotas palielinājums 2008. gada 1. aprīlī par 0,5 % 11 dalībvalstīs, tiek uzskatīts, ka ir lietderīgi Padomes pieprasīto tirgus analīzi sniegt tagad. Piena produktu tirgus perspektīvas ziņojumā, kas pievienots šim priekšlikumam, ir prasītā analīze. Faktiski ziņojumā risināts jautājums par to, vai tirgū pietiek iespēju piegādāt papildu daudzumus piena, ilgā un/vai vidējā laikā neizraisot palielinātu Kopienas atbalstu, ja visām 27 dalībvalstīm palielinātu valstij noteiktās kvotas. Ziņojumā secināts, ka gan ES, gan pasaules tirgos perspektīvas ir pozitīvas un ka analīze par 2 % palielinājumu ES piena produkcijā liecina, ka tirgū pietiek iespēju realizēt šos papildu daudzumus. Izpildot Padomes pieprasījumu nodrošināt pamatu lēmuma pieņemšanai par palielinātām kvotām, Komisija secina, ka 2 % pieaugumu, kas sākotnēji ierosināts, īstenojot 2003. gada reformu, var īstenot no 2008./2009. gada piena kvotas perioda. Saskaņā ar to tālāk iekļauts priekšlikums par šādu palielinājumu. 2007/0281 (CNS) Priekšlikums PADOMES REGULA, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā KTO regula) attiecībā uz valstu piena kvotu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: 1. IX pielikumā Padomes Regulai (EK) Nr. 1234/2007[3] (Vienotā KTO regula) valstīm atbilstīgi piena kvotu sistēmai, kura paredzēta ražošanas ierobežošanai, noteiktas piena kvotas septiņiem 12 mēnešu laikposmiem, sākot ar 2008. gada 1. aprīli. 2. Regulas (EK) Nr. 1234/2007 66. panta 3. punktā paredzēts, ka minētās kvotas nosaka, neierobežojot iespējamo pārskatīšanu, lai ņemtu vērā vispārīgos tirgus nosacījumu un īpašus nosacījumus dažās dalībvalstīs. 3. Kad piena un piena produktu tirgu kopīgas organizācijas 2003. gada reformas bija pilnībā īstenotas, Padome pieprasīja Komisijai sagatavot ziņojumu par tirgus perspektīvām, lai novērtētu papildu kvotu piešķiršanas lietderību. 4. Šo ziņojumu sagatavoja[4] un secināja, ka pašreizējā situācija Kopienas un pasaules tirgos un ka stāvoklis, kāds paredzams līdz 2014. gadam, liecina, ka kvota jāpalielina vēl par 2%, veicinot piena ražošanu Kopienā, lai apmierinātu jauno tirgus pieprasījumu pēc piena pārstrādes produktiem. 5. Tādēļ no 2008. gada 1. aprīļa ir lietderīgi palielināt kvotas visām dalībvalstīm atbilstīgi Padomes Regulas (EK) Nr. 1234/2007 IX pielikumam. 6. Tādēļ attiecīgi jāgroza Regula (EK) Nr. 1234/2007, IR PIEŅĒMUSI ŠO REGULU. 1. pants Regulas (EK) Nr. 1234/2007 IX pielikuma 1. punktu aizstāj ar tekstu šīs regulas pielikumā. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs PIELIKUMS 1. Valstu kvotas Dalībvalsts | Daudzums (tonnās) | Beļģija | 3 427 288,740 | Bulgārija | 998 580,000 | Čehija | 2 792 689,620 | Dānija | 4 612 619,520 | Vācija | 28 847 420,391 | Igaunija | 659 295,360 | Īrija | 5 503 679,280 | Grieķija | 836 923,260 | Spānija | 6 239 289,000 | Francija | 25 091 321,700 | Itālija | 10 740 661,200 | Kipra | 148 104,000 | Latvija | 743 220,960 | Lietuva | 1 738 935,780 | Luksemburga | 278 545,680 | Ungārija | 2 029 861,200 | Malta | 49 671,960 | Nīderlande | 11 465 630,280 | Austrija | 2 847 478,469 | Polija | 9 567 745,860 | Portugāle | 1 987 521,000 | Rumānija | 3 118 140,000 | Slovēnija | 588 170,760 | Slovākija | 1 061 603,760 | Somija | 2 491 930,710 | Zviedrija | 3 419 595,900 | Apvienotā Karaliste | 15 125 168,940 | FINANŠU PĀRSKATS | 1. | BUDŽETA POZĪCIJA 05 02 12 | APROPRIĀCIJAS EUR 167 000 000. | 2. | NOSAUKUMS Priekšlikums Padomes Regulai, ar kuru izdara grozījumus Regulā (EK) Nr. 1234/2008, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā KTO regula) attiecībā uz piena kvotu valstīm | 3. | JURIDISKAIS PAMATS EK līguma 37. pants | 4. | MĒRĶI 2008. gada 1. aprīlī palielināt piena kvotu par 2%, lai sekmētu pietiekamu piena ražošanu Eiropas Savienībā | 5. | FINANSIĀLĀ IETEKME | 12 MĒNEŠU LAIKPOSMS (miljonos EUR) | KĀRTĒJAIS FINANŠU GADS 2008. (miljonos EUR) | NĀKAMAIS FINANŠU GADS 2009. (miljonos EUR) | 5.0 | IZDEVUMI, KO SEDZ – NO EK BUDŽETA (KOMPENSĀCIJAS/ INTERVENCES PASĀKUMI) | p.m. | p.m. | p.m. | 5.1 | IEŅĒMUMI – EK PAŠU RESURSI (MAKSĀJUMI/MUITAS NODOKĻI) | – | – | – | 2010 | 2011 | 2012 | 2013 | 5.0.1 | PAREDZAMIE IZDEVUMI | p.m. | p.m. | p.m. | p.m. | 5.1.1 | PAREDZAMIE IEŅĒMUMI | – | – | – | – | 5.2 | APRĒĶINA METODE – | 6.0 | VAI PROJEKTU VAR FINANSĒT NO KĀRTĒJĀ BUDŽETA ATTIECĪGAJĀ NODAĻĀ IEKĻAUTAJĀM APROPRIĀCIJĀM? | JĀ NĒ | 6.1 | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRVEDUMIEM? | JĀ NĒ | 6.2 | VAI BŪS NEPIECIEŠAMS PAPILDU BUDŽETS? | JĀ NĒ | 6.3 | VAI NĀKAMAJOS BUDŽETOS BŪS JĀIEKĻAUJ APROPRIĀCIJAS? | JĀ NĒ | PIEZĪMES 1) Priekšlikums neietekmē administratīvos izdevumus. 2) Analīze, kas, izmantojot ESAO AGLINK modeli, veikta par piena produktu kvotas palielināšanu par 2%, liecina, ka papildus saražoto piena produkciju lielā mērā patērēs iekšējos tirgos un ES tirgus cenas saglabāsies lielākas par intervences cenām. Tādēļ nevajadzēs atkārtoti ieviest atbalstu par realizāciju iekšējā tirgū. Attiecībā uz eksportu aplēses, izmantojot AGLINK modeli, liecina, ka pēc kvotas palielināšanas ES atkal varētu laist apgrozībā trešo valstu eksporta tirgos zināmus daudzumus piena produktu. Nav gaidāms, ka šie daudzumi ietekmēs pasaules tirgus cenu tā, ka vajadzēs atkal ieviest eksporta kompensāciju. Turklāt tika pieņemts, ka kvotas palielināšana notiks pilnā apjomā. Pretējā gadījumā izvesto daudzumu izmaiņas būtu mazākas par daudzumiem, kas iegūti, izmantojot modeli, kurš norādīts piena pārstrādes produktu tirgus perspektīvas ziņojuma II pielikumā. | [1] OV C …, ..., … lpp. [2] OV C …, ..., … lpp. [3] OV L 229, 16.11.2007., 1. lpp. [4] COM(2007) ….